Hindi News

National

West Bengal Mob Murders 2 People On Suspicion Of Cow Smuggling, 11 Arrested

पश्चिम बंगाल में भीड़ ने गो-तस्करी के शक में 2 लोगों की पीट-पीटकर हत्या की, 11 गिरफ्तार

10 महीने पहले



कॉपी लिंक

प्रतीकात्मक फोटो।

ग्रामीणों ने पिकअप वैन को जांच के लिए रोका, गो-वंश मिलने पर लोग भड़क गए

पुलिस ने दोनों को भीड़ से बचाकर कूचबिहार के अस्पताल में भर्ती कराया

पश्चिम बंगाल. कूचबिहार में गो-तस्करी के शक में भीड़ ने 2 लोगों की पीट-पीटकर हत्या कर दी। घटना बुधवार रात को हुई। इस मामले में पुलिस ने 11 लोगों को गिरफ्तार किया है। मृतकों की पहचान प्रकाश दास और बाबुल मित्रा के रुप में हुई है।





घटना में मारे गए दोनों व्यक्ति कथित तौर पर पिकअप वैन में चोरी के जानवर ले जा रहे थे। रास्ते में पड़ने वाले पुतिमारी फोलेश्वरी गांव के लोगों ने शक होने पर उनकी गाड़ी की जांच की। इस दौरान वैन में गाय मिलने पर लोग भड़क गए। ग्रामीणों ने दोनों की जमकर पिटाई की और पिकअप वैन को भी जला दिया।





पुलिस ने पीड़ितों को कूचबिहार के अस्पताल में भर्ती कराया

पुलिस ने दोनों व्यक्तियों को भीड़ से बचाया और कूचबिहार के अस्पताल में भर्ती कराया। इलाज के दौरान दोनों ने दम तोड़ दिया। गांव के मुखिया अलिना यास्मीन ने कहा, "हमें स्थानीय लोगों ने दोपहर में घटना की जानकारी दी। अगले दिन हमें मौके पर जली हुई पिकअप वैन मिली। गांव में जानवर चोरी का हमेशा डर बना रहता है। हालांकि ये पहला मौका है, जब दो लोगों को चोरी के शक में जान गंवानी पड़ी।"



